DA Den Europæiske Unions Tidende C 257/13

Meddelelse fra Den Italienske Republiks ministerium for økonomisk udvikling i henhold til artikel 3, stk. 2, i Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

2013/C 257/07

Ministeriet for økonomisk udvikling har modtaget en ansøgning om tilladelse til prospektering af kulbrinter fra ENI SpA, der driver virksomhed under betegnelsen »d 171 A.R-.AG«, for et areal beliggende i område A (Adriaterhavet), som afgrænses af meridianer og breddeparalleller, hvis toppunkter angives i nedenstående tabel ved deres geografiske koordinater:

Toppunkt Geografiske koordinater Østlig længde Greenwich Nordlig bredde a Skæringspunktet mellem længdegraden 13°33′ og område A's grænse b Skæringspunktet mellem område A's grænse og breddegraden 44°07′ c 13°37′ 44°07′ d 13°37′ 44°05′ e 13°38′ 44°05′ f 13°38′ 44°04′ g 13°39′ 44°04′ h 13°39′ 44°03′ i 13°41′ 44°03′ l 13°41′ 44°02′ m 13°35′ 44°02′ n 13°35′ 44°05′ o 13°25′ 44°05′ p 13°25′ 44°11′ q 13°26′ 44°11′ r 13°26′ 44°12′ s 13°27′ 44°12′ t 13°27′ 44°13′ u 13°33′ 44°13′

Den grænse, som ansøgningen om tilladelse vedrører, falder fra punkt »a« til punkt »b« sammen med område A's grænse.

De ovennævnte koordinater er kortlagt ved at benytte søkortet over den italienske kyst, der er udarbejdet af den italienske flådes hydrografiske institut, i forholdet 1:250 000 — kort nr. 923.

Ud fra denne afgrænsning udgør arealet 343,50 km2.

I henhold til ovennævnte direktiv, artikel 4 i lovdekret nr. 625 af 25. november 1996, ministerielt dekret af 4. marts 2011 og administrativt dekret af 22. marts 2011 skal ministeriet for økonomisk udvikling offentliggøre en meddelelse, således at andre interesserede personer får mulighed for at indgive ansøgning om tilladelse til kulbrinteprospektering på det ovenfor beskrevne område.

Den kompetente myndighed for udstedelse af den pågældende tilladelse er: Ministeriet for Økonomisk Udvikling — Afdelingen for Energi — Generaldirektoratet for Energi- og Mineressourcerne — Enhed VI.

Reglerne for udstedelse af udvindingsrettigheder er fastsat i følgende bestemmelser:

Lov nr. 613 af 21. juli 1967, lov nr. 9 af 9. januar 1991, lovdekret nr. 625 af 25. november 1996, ministerielt dekret af 4. marts 2011 og administrativt dekret af 22. marts 2011.

Fristen for indgivelse af ansøgninger er tre måneder fra dagen for offentliggørelsen af denne meddelelse i Den Europæiske Unions Tidende.

Ansøgninger, som modtages efter fristens udløb, tages ikke i betragtning.

Ansøgningerne sendes til følgende adresse:

Ministero dello sviluppo economico Dipartimento per l’energia Direzione generale delle risorse minerarie ed energetiche Divisione VI Via Molise 2 00187 Roma RM ITALIA

Ansøgningen kan også sendes pr. e-mail til følgende adresse: ene.rme.div6@pec.sviluppoeconomico.gov.it. Dokumentationsmateriale fremsendes i elektronisk format sammen den digitale signatur for en befuldmægtiget i den ansøgende virksomhed.

I henhold til bilag A, nr. 2, i ministerpræsidentens dekret nr. 22 af 22. december 2010 er varigheden af proceduren for tildeling af tilladelse til prospektering højst 180 dage.